Frouwepoartsbrêge

De Frouwepoartsbrêge is in yn 1933 - 1934 boude baskulebrêge oer de westlike stedsgrêft yn Ljouwert. De brêge is in ryksmonumint. 

De hjoeddeiske brêge ferfong in draaibrêge út de 19e iuw, dy't sawat op it plak fan de bûtenpoarte fan de eardere Us Leaffroupoarte lei. De brêge fan no is ûntwurpen yn ekspresjonistyske styl troch Justus Zuidema (1890-1970), stedsarsjitekt fan Ljouwert. Oan de eastkant hat it bouwurk in  achthoekich brêgewachtershûske. 

Fuort by de Frouwepoartsbrêge steane oan 'e kant fan 'e binnenstêd keunstwurken dy't Theodorus Marius Theresius van Welderen en François Haverschmidt útbyldzje.

Kategory:Brêge yn Ljouwert
Kategory:Ryksmonumint yn Ljouwert
Kategory:Bouwurk út 1934